שיחה:אחים לחיים

message: איתי שגב(10.05.09:13:00): בתור דירקטור בעמותה ומנהל אתר העמותה, הנני מאשר שימוש בתוכן אתר אתר העמותה לצרכי ויקפדיה.
בברכה,
איתי שגב
דירקטור
"אחים לחיים"
איתי שגב (10.05.09:13:46):הוספו קישורים לתאור העמותה
איתי שגב (10.05.09:14:13) - הערך מחובר לקטגוריה. אבקש להסיר "ערך לא שלם"
replies: text: שלום איתי. מספר דברים: ראשית, נהוג לסיים הודעות בעזרת חתימה. הדבר עוזר להבין מי אומר מה למי ומתי במהלך דיאלוג. את החתימה, כולל חותמת זמן, ניתן להפיק באופן אוטומטי על ידי הקלדת ~~~~. ראה עוד במדריך ממצה זה.

text: לגבי הערך - יש עימו מספר בעיות. ראשית, והבולטת ביותר לעין, היא התמונה - גדולה מדי ואיננה במקום. ראה ההסבר הקצר והמוצלח בעמוד זה כיצד יש להוסיף התמונה לערך באופן תקין יותר.

text: אך גם לאחר שתטפל בתמונה, עדיין נותרה בעיית הניסוח. אני מבין כי הדברים הובאו מאתרכם, ושלפי אישורך כאן אין בעיה של זכויות יוצרים. עם זאת, תסכים עימי בוודאי שלא כל מה שמתאים לדף הסבר אודות העמותה באתרה שלה מתאים לערך אנציקלופדי. הניסוח האינפורמטיבי נכתב מבפנים (אנשי העמותה) כלפי חוץ (קהל היעד) במטרה לייצג את העמותה באופן חיובי ולשכנע במטרותיה. אך כתיבה באנציקלופדיה צריכה להתבצע מבחוץ לבחוץ - ריחוק אובייקטיבי ממושא הערך. אין זה אומר שאנו לא נקבל הערך רק בגלל שאתה כתבת אותו, אלא שיש לערכו כך שלא יראה כעלון מטעם העמותה אלא כסקירה אינפורמטיבית בלבד. לפני שאתן דוגמאות, אפנה אותך למדריך נוסף שכתבנו המתאים לנושא זה - ויקיפדיה:אוטוביוגרפיה.

text: דוגמאות, אם כך: "מתוך הבנת הקשיים הקיימים בהתמודדות עם הפציעה והצרכים הרבים הנלווים אליה, הוקמה בשנת 2008 העמותה. מטרתה העיקרית של העמותה לעזור ללוחם הפצוע..." צריך להפוך ל"העמותה הוקמה ב-2008 במטרה לסייע לצרכי פצועי צה"ל". את המשך המשפט אפשר למחוק. את המשפט "את העמותה מנהלים קצינים קרביים שחוו על בשרם ונפשם פציעות קרביות, ועברו הליכי שיקום מפציעות אלו" יש להפוך ל"בהנהלת העמותה קצינים לשעבר אשר נפצעו במהלך פעילות קרבית". "זכותם של הלוחמים אשר נתנו מגופם ונפשם למען הגנת העם והמולדת, להמשיך לחיות בכבוד וליהנות מחייהם!!!" - משפט נכון אמנם, אך אין מקומו בערך אנציקלופדי שכזה. שים לב - אין הכוונה לזלזל בכם, בפציעות החיילים היקרים ללבינו או בפועלכם המבורך - אלא שיש לכתוב על העמותה ללא אלמנטים רגשיים או דרמטים.

text: אלו היו, כאמור, דוגמאות, אשר עיקרן היה ניסוח. בעיות דומות נמצאות גם בשאר פסקאות הערך. כמו כן, ישנו איזשהו "בלאגן" בערך, כאשר התוכן תחת הכותרת "על העמותה" נראה כחופף בחלקו לתוכן שבפתיח, והתוכן שבפרק האחרון נמצא משום מה בסוף, על אף שעל פי הכרונולוגיה הוא הראשון, ועל כן צריך להיות מייד לאחר הפתיח.

text: לסיום, אפנה את תשומת ליבך לערכים רבים בוויקיפדיה, בהם הערכים אודות המכון הישראלי לדמוקרטיה או התאחדות הצופים והצופות בישראל, אשר אולי אינם מושלמים - אך מסודרים באופן סביר יותר. זהר דרוקמן - I♥Wiki‏ 21:53, 11 במאי 2009 (IDT)

message: תודה רבה על ההסבר המפורט.
בצעתי את התיקונים הדרושים.
--Orev - שיחה 21:48, 17 במאי 2009 (IDT)
thread_title:  עידכון 

message: בוצעו כל התיקונים הנדרשים לערך זה.
ניתן להוריד את ההערה כי הערך אינו שלם.
Orev - שיחה 17:47, 17 בדצמבר 2009 (IST)
thread_title:  עידכון 

message: קראתי את הערך, ואינני סבור שיש חשיבות אנציקלופדית לערך אודות העמותה הספציפית הזו. כן יש מקום למידע בויקיפדיה אודות תמיכה שמקבלים נכי צה"ל מהציבור בישראל, אך המקום לכך (לדעתי) הוא בערך נכה צה"ל, בפסקה "נכי צה"ל בחברה הישראלית". יוניון ג'ק - שיחה 19:53, 9 באוקטובר 2019 (IDT)
replies: text: אני דווקא חושב הערך צריך להישאר- כערך נפרד. Wikiped201820 - שיחה 18:09, 11 באוקטובר 2019 (IDT)
thread_title:  חשיבות? 

message: * משתמש:Yinonk/אחים לחיים3
פתחתי את דיון השחזור לבקשתו של . אתה מוזמן להציג כאן את נימוקייך לשינוי נסיבות מהותי שחל מאז הדיון הקודם בשנת 2019. Lostam - שיחה 15:47, 23 בפברואר 2023 (IST)
replies: text: תודה, Lostam. (שכחתי לציין שהטיוטה נכתבה בתשלום) העמותה צמחה משמעותית מאז שנת 2019, ומספר העמיתים שלה, כלומר פצועי צה"ל שפעילים בה, גדל. כמו כן, כפי שאפשר לראות כאן, תקציב העמותה השנתי הוא 20 מיליון ש"ח, וגם זה שינוי משמעותי.

text: חוץ מזה, מבחינת חשיבות אנציקלופדית, נדמה לי שהעמותה עוברת את רף העמותות ללא כוונת רווח, שאינו גבוה במיוחד. yinonk - שיחה 15:58, 23 בפברואר 2023 (IST)
replies: text: :אני תומך בשחזור. גילגמש • שיחה 16:20, 23 בפברואר 2023 (IST)
replies: text: ::תומך בשחזור. מי-נהר - שיחה 21:13, 24 בפברואר 2023 (IST)
replies: text: ::: שחזורBalberg - שיחה 11:58, 25 בפברואר 2023 (IST)

text: : יש מיעוט מקורות + נופה מעט יחצ עדין. ― מקף ෴‏ 04:18, 26 בפברואר 2023 (IST)
thread_title: דיון שחזור 2023